In en om die huis: Marmelade-brood-en-botterpoeding
Genoeg vir: 4 ruim porsies
Gaarmaaktyd: 30–40 minute
• 1 kort baguette, ’n dag of twee oud
• 100 ml Clemengold- of ander sitrusmarmelade
• 15 ml bruinsuiker
Sny die brood in dun 1 cm-snytjies en smeer ’n dik laag botter en ’n dun lagie marmelade oor elkeen. Pak dit in lagies in ’n 1-liter oondvaste bak wat met botter gesmeer is. Klits die eiers, melk, vanielje, suiker en sout saam. Giet dié vla oor die brood en laat staan dit vir so 10 minute. Bak dit dan in ’n waterbad vir 30–40 minute of tot opgepof soos ’n soufflé. Ek sit dit voor met stroperige ingelegde sitrushelftes, maar dis ook heerlik met roomys en ’n sprinkel versiersuiker.
Posted by In en om die Huis at 04:53 Ons aardse koningskap is TYDELIK (Deel 4) | 4windkoinonia
← Ons aardse koningskap is TYDELIK (Deel 3)
Ons aardse koningskap is TYDELIK (Deel 5) →
Posted on April 30, 2017	by 4windkoinonia
Koning Saul was die eerste koning van fisiese Israel, en hy dien ook dan as ‘n tipe van ons eie eerste koning wat ons lewe regeer, die eerste Adam. Die korrupte eerste Adam heers in eiegeregtigheid en eiewysheid. Hy regeer eerste in ons lewe voordat die ware koning na God se hart, Jesus Christus, kom regeer en ons Sy geregtigheid en wysheid skenk.
Jesus is die uitverkore Herder van God se kudde:
Jes 42:1 Daar is my Kneg wat Ek ondersteun, my Uitverkorene in wie my siel ‘n welbehae het. Ek het my Gees op Hom gelê; Hy sal die reg na die nasies uitbring.
Hierdie laasgenoemde koningskap, die hemelse, word in die geskiedenis van fisiese Israel in die regeringstyd van koning Dawid getipeer:
2Sa 5:1-4 Toe kom al die stamme van Israel na Dawid in Hebron, en hulle spreek en sê: Hier is ons, u been en u vlees is ons! 2 Gister sowel as eergister toe Saul koning oor ons was, het ú Israel uit— en ingelei; en die HERE het aan u gesê: Jy moet my volk Israel oppas, en jy moet ‘n vors wees oor Israel. 3 So het dan al die oudstes van Israel na die koning in Hebron gekom; en koning Dawid het met hulle ‘n verbond in Hebron gesluit voor die aangesig van die HERE, en hulle het Dawid as koning oor Israel gesalf. 4 Dertig jaar was Dawid oud toe hy koning geword het; veertig jaar het hy geregeer.
Saul was deur die volk van Israel aangevra om as koning oor hulle te heers “soos by al die nasies”. Saul wou dan altyd die mense tevrede stel bo sy gehoorsaamheid aan God en Sy opdragte:
In sy tyd voor sy koningskap was Saul gekoppel aan esels. Esels ken gewoonlik hul eienaar se krip, maar soos Saul se pa se esels soek geraak het, het fisiese Israel ook nie hul hemelse Eienaar se leierskap gesoek nie:
Jes 1:3 ‘n Os ken sy besitter en ‘n esel die krip van sy eienaar, maar Israel het geen kennis nie, my volk verstaan nie.
Terwyl Dawid as skaapwagter opgegroei het, was Saul geassosieer met die donkies – hy het in sy jeug agter sy vader se donkies gekyk en dit het dan ook sy lewensuitkyk beïnvloed. As jong man was Saul se fokus by donkies en nie op koningskap nie. Saul as ‘n donkiewagter gee vir ons meer insig oor die taak wat Saul ook as koning verrig het, maar dit help ons ook om ons eie aardse koning, ons vlees, te verstaan.
Donkies kom regdeur die Skifte voor en is veral bekend as pakdiere en vervoermiddel. Donkies word ongeveer 90 keer in die Skrifte genoem en hier is een vers wat hierdie dier se taak aandui in die Skrifte:
Gen 22:3 Daarop het Abraham die môre vroeg klaargemaak en sy esel opgesaal en twee van sy dienaars en sy seun Isak saam met hom geneem; en hy het hout gekloof vir ‘n brandoffer en opgestaan en na die plek gegaan wat God hom aangewys het.
Die donkie staan ook bekend as “wilde-esel” in die Skrifte, en hierdie dier was ook gekenmerk vir hul aanpasbaarheid in moeilike omstandighede:
Job 39:8-11 Wie het die wilde-esel so vry laat loop? En wie het die bande van die woestyn-esel losgemaak? Vir hom het Ek die wildernis sy huis gemaak en die brak land sy woonplek. Hy lag oor die gewoel van die stad; die geskreeu van die drywer hoor hy nie. Die omgewing van die berge is sy weiveld; en al wat groen is, soek hy uit.
Die wildernis word as die “huis” van die esel aangedui – dit verwys na die droë tyd wanneer ons geestelik arm is en op die arm van vlees moet vertrou. Dit is nie ‘n goeie geestelike toestand om in te wees nie:
Lev 26:33 En Ek sal julle onder die volke verstrooi en ‘n swaard agter julle uittrek; en julle land sal ‘n wildernis en julle stede puinhope word.
Mig 7:13 Maar die aarde sal ‘n wildernis word vanweë sy inwoners, as gevolg van hulle handelinge.
God gebruik ook die donkie as een van die twee diere in die Skrifte wat kon praat toe God ‘n sekere boodskap wou deurgee:
Num 22:28 Maar die HERE het die bek van die esel geopen, en sy sê vir Bíleam: Wat het ek jou gedoen, dat jy my nou al drie maal geslaan het?
Die assosiasie tussen diere en mense word baie gebruik in die Skrifte vir ‘n goeie doel. Dit is baie belangrik om te sien dat die mens saam met die diere gemaak was op dag ses in Genesis 1 (Kyk gerus na ons studie oor die geestelike betekenis van die syfergetal ‘ses’ by hierdie skakel: https://4windkoinonia.wordpress.com/2016/09/12/die-geestelike-betekenis-van-syfergetalle-6/)
Gen 1:24-27 En God het gesê: Laat die aarde lewende wesens voortbring volgens hulle soorte: vee [Hebreeus: “behêmâh”], kruipende diere en wilde dierevan die aarde volgens hulle soorte. En dit was so. 25 En God het die wilde diere van die aarde gemaak volgens hulle soorte en die vee volgens hulle soorte en al die diere wat op die grond kruip, volgens hulle soorte. Toe sien God dat dit goed was. 26 En God het gesê: Laat Ons mense maak na ons beeld, na ons gelykenis, en laat hulle heers oor die visse van die see en die voëls van die hemel en die vee en oor die hele aarde en oor al die diere wat op die aarde kruip. 27 En God het die mens geskape na sy beeld; na die beeld van God het Hy hom geskape; man en vrou het Hy hulle geskape.
Hierdie assosiasie tussen mens en “vee” help ons baie om die geestelike toestand van die mens by sy skepping te kan sien – vir die wat oë gegee is om te kan sien. In Genesis 1 vers 24 word die Hebreeuse woord “behêmâh” gebruik om die “vee” van die aarde te beskryf. Kyk watter woord word weer gebruik om die aardse mens en sy geestelike toestand te beskryf…
Salomo sê dat God mense deur beproewinge neem om aan hulle te wys dat hulleself “vee” is [Hebreeus: “behêmâh”]! Dit is skokkend vir die mens wat dink dat Hy al voltooid is in God se ewebeeld. As aardse mens weet ons basies niks van God se geestelike dinge nie – Paulus sê dat die geestelike dinge van God DWAASHEID vir die natuurlike mens is:
Dat God ons aardse mens “weinig minder as die engele gemaak [het]” beteken glad nie dat die mens perfek was of is nie! Adam en Eva was reg aan die begin totaal uitoorlê deur die vernuftigheid van een van God se diere, die slang!
Gen 3:1 Maar die slang was listiger as al die diere van die veld wat die HERE God gemaak het…
Adam en Eva het geen heerskappy oor hierdie slang gehad nie. Kom ons lees die hele gedeelte in Hebreërs en dan sien ons waar lê God se heerskappy…
Heb 2:6-9 maar iemand het êrens getuig en gesê: Wat is die mens, dat U aan hom dink, of die mensekind, dat U hom besoek? 7 U het hom ‘n weinig minder as die engele gemaak; met heerlikheid en eer het U hom gekroon en hom oor die werke van u hande aangestel. 8 Alle dinge het U onder sy voete gestel. Want in die onderwerping van alle dinge aan hom het Hy niks uitgesonder wat aan hom nie onderworpe is nie. Maar nou sien ons nog nie dat alle dinge aan hom onderwerp is nie; 9 maar ons sien Hom, naamlik Jesus, wat vir ‘n kort tydjie minder as die engele gemaak is, vanweë die lyde van die dood met heerlikheid en eer gekroon, sodat Hy deur die genade van God vir elkeen die dood sou smaak.
Die mens het ‘n idee dat hy heerskappy het, maar as jy na jouself kyk en wat rondom jou aangaan, dan weet jy hoe ver ons as mens is van natuurlike heerskappy, wat nog te sê van geestelike heerskappy. God is gees (Joh 4:24), en net Jesus (“maar nou sien ons Jesus…met heerlikheid en eer gekroon“), wat in vlees by ons kom woon het, is tans in geestelike volmaaktheid. Hy is voorwaar alleen in God se ewebeeld (in gees), en Hy alleen besit onsterflik – al die ander mense wat gesterf het is nog dood en wag op die opstanding.
1Ti 3:16 En, onteenseglik, die verborgenheid van die godsaligheid is groot: God is geopenbaar in die vlees, is geregverdig in die Gees, het verskyn aan engele, is verkondig onder die heidene, is geglo in die wêreld, is opgeneem in heerlikheid.
Dit is net wanneer ons geestelike oë en ore gegee word om die geestelike dinge van God te sien en te hoor, dat ons kan besef waarom ons as aardse mens as “vee” bestempel word en hoekom God ons eers in hierdie nietige toestand skep.
Ons moet eers behoorlik kennis neem van die “natuur” van ons aardse dier…..en dit is ‘n lang proses:
Spr 12:10 Die regverdige ken die natuur van sy dier, maar die barmhartigheid van die goddelose is wreed.
Open 12:18 En ek het op die sand van die see gaan staan. Open 13:1-2 En ek het ‘n dier uit die see sien opkom met sewe koppe en tien horings, en op sy horings tien krone en op sy koppe ‘n naam van godslastering. 2 En die dier wat ek gesien het, was soos ‘n luiperd, en sy pote soos dié van ‘n beer, en sy bek soos die bek van ‘n leeu; en die draak het hom sy krag gegee en sy troon en groot mag.
Kom ons kyk weer waarom Saul nie die ware koningskap van Israel kon behou nie – alles deel van God se plan om aan ons te wys hoe Hy eerste ons vlees, ons dier, gebruik om later Sy ware koning in gees na ons bring en in ons vestig.
Die fisiese Jode het hul leierskap vanuit een betrokke stam gekry as gevolg van die laaste woorde van ‘n sterwende Jakob.
Gen 49:8-11 Juda, jy is dit! Jou sal jou broers loof. Jou hand sal op die nek van jou vyande wees; voor jou sal die seuns van jou vader hulle neerbuig. 9 Juda is ‘n jong leeu; van die roof af het jy opgeklim, my seun. Hy buig hom, hy gaan lê soos ‘n leeu en soos ‘n leeuin; wie sal hom opjaag? 10 Die septer sal van Juda nie wyk nie, nóg die veldheerstaf tussen sy voete uit totdat Silo kom; en aan Hom sal die volke gehoorsaam wees. 11 Hy maak sy jong esel vas aan die wingerdstok en die vul van sy eselin aan die edelste wynstok; Hy was sy kleed in wyn en sy gewaad in druiwebloed.
Uit daardie profesie van Jakob leer ons so baie waarom God deur een seun van Jakob, naamlik Juda, Sy keuse van leierskap van fisiese Israel bewerkstellig. Die leierskap van die stam van Juda het tot gevolg gehad dat die hele volk van Israel later as “Jode” bekend geword het – die naam “Jood” kom van die woord “Juda”. Maar uit Jakob se woorde kan ons ook sien dat Juda se “septer” (heerskappy) oor die fisiese Israel tot op ‘n sekere tyd sou geld. Wanneer “Silo” sou kom, was Juda se heerskappy verby. Groot onsekerheid heers by baie oor wie hierdie “Silo” dan sou wees. Dit is baie duidelik dat “Silo” ‘n totaal ander leierskap sal bring en aan Hom sal “die volke gehoorsaam wees”. Omdat baie nie glo in die redding van alle mense nie, kan hulle dus nie hierdie “Silo” en Sy werk en heerskappy oor almal erken nie. Een ding is seker, “Silo” het Israel se uitverkore volk-status totaal kom verander. Fisiese Israel en alle dinge wat aan hulle deur God beloof was, het tot ‘n EINDE gekom want die ware Israel van God word in gees gevestig in “Silo”!! God het NIE TWEE uitverkore volke nie, soos baie propageer in hul onkunde. Daar is nie twee sogenaamde “administrasies” nie.
Rom 11:7-10 Wat dan? Wat [fisiese] Israel soek, dit het hy nie verkry nie; maar die uitverkorenes het dit verkry en die ander is verhard. 8 Soos geskrywe is: God het hulle gegee ‘n gees van diepe slaap, oë om nie te sien nie en ore om nie te hoor nie, tot vandag toe. 9 En Dawid sê: Laat hulle tafel vir hulle wees ‘n vangnet en ‘n strik en ‘n struikelblok en ‘n vergelding. 10 Laat hulle oë duister word om nie te sien nie, en buig hulle rug vir altyd krom.
Dit is juis die fisiese Jode wat Jesus oorgelewer het om gekruisig te word – volgens God se plan.
Dit is ook waarom koning Saul vir Dawid Dawid gehaat het toe Samuel hom ook inlig van sy einde as koning. Selfs die volk het geweet dat daar ‘n nuwe koning op pad was en Saul was ongelukkig en het Dawid vervolg en wou hom doodmaak:
1Sa 18:7-12 En die vroue wat vrolik was, het gesing en gesê: Saul het sy duisende verslaan, maar Dawid sy tien duisende! 8 En Saul het baie kwaad geword, want hierdie woord was verkeerd in sy oë. En hy sê: Hulle het Dawid die tien duisende gegee, maar my die duisende gegee; hy moet nou nog net die koningskap kry! 9 En van dié dag af en verder het Saul die oog op Dawid gehad. 10 Die volgende dag het die bose gees van God oor Saul vaardig geword, sodat hy rasend was binne-in die huis terwyl Dawid soos elke dag met sy hand speel, en Saul ‘n spies in sy hand hou. 11 Toe gooi Saul die spies en sê: Ek wil Dawid teen die muur vassteek! Maar Dawid het twee maal vir hom padgegee. 12 En Saul was bevrees vir Dawid, omdat die HERE met hom was en van Saul gewyk het.
Dit is een van die belangrike take wat God vir ons “eerste Adam” het – hy vervolg die nuwe man, die “laaste Adam”, Jesus Christus, in ons!
Juda, die stam waaruit die leiers van fisiese Israel sou kom, se leierskap het geëindig by die koms van “Silo”. Maar wie is “Silo”? Ons hoef nie te spekuleer nie. Die woord “Silo” beteken “vrede” of vredemaker, en net een persoon pas in by die beskrywing en die werk van God om alle mense te red:
Jesus se fisiese oorsprong is voorwaar uit die stam van Juda. Hy voldoen dus aan hierdie fisiese kriterium vir leierskap in God se koninkryk:
Mat 2:6 En jy, Betlehem, land van Juda, is volstrek nie die geringste onder die vorste van Juda nie, want uit jou sal ‘n leidsman voortkom wat vir my volk Israel ‘n herder sal wees.
Heb 7:14 Want dit is volkome duidelik dat onse Here uit Juda voortgespruit het, en met betrekking tot hierdie stam het Moses niks gesê van die priesterskap nie.
Maar Jesus bring baie meer as fisiese heerskappy. Hy bring die ware geestelike koningskap in ons harte om ons eie boek (Ps 139:16) se seëls oop te maak , sodat ons heerskappy oor ons eie sonde kan verkry. Alles was in Dawid se koningskap as skadubeeld gebruik vir Jesus se geestelike koningskap in ons harte en denke:
Psa 78:67-72 En Hy het die tent van Josef verwerp, en die stam van Efraim het Hy nie uitverkies nie, 68 maar die stam van Juda uitverkies, die berg Sion wat Hy liefhet. 69 En Hy het sy heiligdom soos hemelhoogtes gebou, soos die aarde wat Hy vir ewig gegrondves het. 70 En Hy het sy kneg Dawid uitverkies en hom van die skaapkrale af geneem. 71 Agter die lammerooie het Hy hom gaan weghaal, om Jakob, sy volk, op te pas en Israel, sy erfdeel. 72 En hy het hulle opgepas na die opregtheid van sy hart en hulle gelei met die verstandige oorleg van sy hande.
Open 5:5 Toe sê een van die ouderlinge vir my [Johannes]: Moenie ween nie; kyk, die Leeu wat uit die stam van Juda is, die wortel van Dawid, het oorwin om die boek oop te maak en sy sewe seëls te breek.
Hoe het Jesus hierdie koningskap verkry?
Gen 49:11 Hy maak sy jong esel vas aan die wingerdstok en die vul van sy eselin aan die edelste wynstok; Hy was sy kleed in wyn en sy gewaad in druiwebloed.
Die wingerdstok en die edelste wynstok is aardse simbole van die Christus en Sy koninkryk in die harte van hulle in wie Sy geregtigheid heers nadat Sy oordeel in hulle gekom en voltooi word (Jes 26:9):
Christus se leierskap is anders as die piramied-stuktuur waaraan mense gewoon is. Jesus het gesê dat heerskappy in Sy koninkryk heel anders is as die heerskappy op aarde:
Die wingerdstok se unieke struktuur gee ‘n pragtige beeld van Christus se direkte leierskap in elke volgeling se lewe – elke loot van die wingerdstok is DIREK verbind aan die sentrale stok:
In ons tyd van onkunde verwerp ons Jesus se heerskappy en Sy liggaam, Sy een ware kerk . Ons kruisig Hom ook self deur die sondes wat ons doen. Ons eet Sy brood en ons drink Sy bloed op ‘n onwaardige wyse:
1Kor 11:23-30 Want ek [Paulus] het van die Here ontvang wat ek ook aan julle oorgelewer het, dat die Here Jesus in die nag waarin Hy verraai is, brood geneem het; 24 en nadat Hy gedank het, het Hy dit gebreek en gesê: Neem, eet; dit is my liggaam wat vir julle gebreek word; doen dit tot my gedagtenis. 25 Net so ook die beker ná die ete, met die woorde: Hierdie beker is die nuwe testament in my bloed; doen dit, so dikwels as julle daaruit drink, tot my gedagtenis. 26 Want so dikwels as julle hierdie brood eet en hierdie beker drink, verkondig julle die dood van die Here totdat Hy kom. 27 Wie dan op onwaardige wyse hierdie brood eet of die beker van die Here drink, sal skuldig wees aan die liggaam en bloed van die Here. 28 Maar die mens moet homself beproef en só van die brood eet en uit die beker drink. 29 Want wie op onwaardige wyse eet en drink, eet en drink ‘n oordeel oor homself, terwyl hy die liggaam van die Here nie onderskei nie. 30 Daarom is daar onder julle baie swakkes en sieklikes, en ‘n aantal het ontslaap.
Paulus noem die “breek” van die liggaam van Christus ook as volg, as ons dit negatief toepas (op ‘n “onwaardige wyse”):
1Kor 3:1-4 En ek, broeders, kon met julle nie spreek soos met geestelike mense nie, maar soos met vleeslike, soos met klein kinders in Christus. 2 Ek het julle met melk gevoed, nie met vaste spys nie, want julle was nog nie daartoe in staat nie, en julle is nou nog nie daartoe in staat nie, 3 omdat julle nog vleeslik is; want aangesien daar onder julle jaloersheid en twis en tweedrag is, is julle nie vleeslik nie en wandel julle nie na die mens nie? 4 Want as die een sê: Ek is van Paulus; en die ander: Ek van Apollos—is julle nie vleeslik nie?
1Kor 1:12-13 Ek bedoel dit, dat elkeen van julle sê: Ek is van Paulus, en ek van Apollos, en ek van Céfas, en ek van Christus. 13 Is Christus verdeel? Is Paulus miskien vir julle gekruisig? Of is julle in die naam van Paulus gedoop?
Die positiewe toepassing is om die EEN brood te sien – dit is EEN Kerk van Christus. Dit is hulle wat deel het aan die bloed van Jesus deur SAAM met Hom te sterf en hul eie sondige lewe af te sterf deur Jesus se kragtige werking In hulle:
1Kor 10:15-17 Ek spreek soos met verstandige mense; oordeel self wat ek sê: 16 die beker van danksegging wat ons met danksegging seën, is dit nie die gemeenskap met die bloed van Christus nie? Die brood wat ons breek, is dit nie die gemeenskap met die liggaam van Christus nie? 17 Omdat dit een brood is, is ons almal een liggaam, want ons het almal deel aan die een brood.
Die werking van die bloed van Jesus is NIE OM DIT TE ‘PLEIT’ nie, maar om te sterf vir self en vleeslikheid! Dit is hoe ware gelowiges ook die ware doop ervaar!
Rom 6:1-7 Wat sal ons dan sê? Sal ons in die sonde bly, dat die genade meer kan word? 2 Nee, stellig nie! Ons wat die sonde afgesterf het, hoe kan ons nog daarin lewe? 3 Of weet julle nie dat ons almal wat in Christus Jesus gedoop is, in sy dood gedoop is nie? 4 Ons is dus saam met Hom begrawe deur die doop in die dood, sodat net soos Christus uit die dode opgewek is deur die heerlikheid van die Vader, ons ook so in ‘n nuwe lewe kan wandel. 5 Want as ons met Hom saamgegroei het deur die gelykvormigheid aan sy dood, sal ons dit tog ook wees deur dié aan sy opstanding; 6 aangesien ons dit weet dat ons oue mens saam gekruisig is, sodat die liggaam van die sonde tot niet gemaak sou word en ons nie meer die sonde sou dien nie. 7 Want hy wat gesterf het, is geregverdig van die sonde.
Dit is hoe ons die bloed van Jesus REG toepas! Dit is hoe die DOOP reg toegepas word! Deur die doop in SY DOOD word Sy lewe IN ons vrygestel om ons die oorwinning oor ons eie sonde te gee! DIT WERK 100%:
Toe Abraham sy esel los by sy dienaars het hy en Isaak alleen gegaan – Isaak was soos ‘n lam wat geslag sou word en het, soos die Lam van God, Jesus Christus, geen weerstand gebied nie. Dit is wanneer ons ons esel los, dat ons as ‘n lam geoffer kan word:
Gen 22:4-6 Op die derde dag toe slaan Abraham sy oë op en sien die plek van ver af. 5 En Abraham sê aan sy dienaars: Bly julle hier met die esel; ek en die seun wil daarheen gaan om te aanbid en dan na julle terugkom. 6 En Abraham het die hout vir die brandoffer geneem en dit op sy seun Isak gesit, en die vuur en die mes in sy hand geneem. So het hulle twee dan saam geloop.
Abraham en Isaak het saam geloop.
Vleeslike leierskap soek verdeeldheid – hulle soek hul eie koninkrykies en stig partyskappe:
1Kor 11:18-19 Want in die eerste plek hoor ek dat, as julle saamkom in die gemeente, daar skeuringe onder julle is, en gedeeltelik glo ek dit. 19 Want daar moet ook partyskappe onder julle wees, sodat die beproefdes onder julle openbaar kan word.
Koning Saul wou die mense tevrede stel en saamsnoer volgens menslike standarde. Hy het nie God se standaarde gehoorsaam nie. Daarom was die leierskap van die eerste koning van fisiese Israel uit die stam van Benjamin geneem vir ons lering! Die stam van Benjamin was nooit aangewys om die ware lyn van koningskap in fisiese Israel te voorsien nie. God het dit doelbewus so gedoen om aan ons te wys dat die eerste Adam NOOIT sy geestelike koningskap verkry nie!!!
Saul, die eerste koning van fisiese Israel, was ‘n oppasser van esels – tipeer ons eerste Adam. Dawid, die tweede koning van fisiese Israel, was ‘n skaapwagter – tipeer ons laaste Adam, Jesus Christus. Jesus, die ware Herder van God se kudde, is die Lam van God, maar ook die Leeu van die ware geestelike Jode – die ware “Israel van God”.
Open 5:5-6 Toe sê een van die ouderlinge vir my: Moenie ween nie; kyk, die Leeu wat uit die stam van Juda is, die wortel van Dawid, het oorwin om die boek oop te maak en sy sewe seëls te breek. 6 En ek het gesien, en kyk, in die middel van die troon en die vier lewende wesens en in die midde van die ouderlinge staan daar ‘n Lam asof Hy geslag is, met sewe horings en sewe oë, wat die sewe Geeste van God is wat uitgestuur is oor die hele aarde.
Jesus ry op ‘n esel as Hy die eerste keer na ons kom. In ons geestelike onwassenheid kom Christus na ons op ‘n esel:
Joh 12:14-16 En Jesus het ‘n jong esel gevind en daarop gaan sit, soos geskrywe is: 15 Moenie vrees nie, dogter van Sion! Kyk, jou Koning kom en Hy sit op die vul van ‘n esel.
Jesus heers oor ons eerste Adam, maar ons kan nie ten volle verstaan hoe Hy hierdie Adam gebruik in Sy plan nie. Soos Saul in die oë van fisiese Israel voorgekom het, so kom ons voor in ons eie oë. Voor Jesus na ons kom die tweede keer, die “wederkoms”, regeer ons aardse “mens van sonde” in ons tyd van geestelike onkunde en blindheid.
In hierdie tyd van onkunde en dwaling is ons oortuig dat ons vlees vir ewig sal bestaan en regeer. In ons tyd van geestelike blindheid glo ons ons aardse verbintenisse sal net so voortbestaan in die nuwe lewe. Nee, alles van die vlees sal vernietig word en NUUT gemaak word in GEES:
In ons tyd van geestelike blindheid wil ons Jesus in vlees dien, solank Hy ons vlees en sy heerskappy instandhou.
Mat 21:4-9 En dit het alles gebeur, sodat vervul sou word die woord wat deur die profeet gespreek is: 5 Sê vir die dogter van Sion: Kyk, jou Koning kom na jou toe, sagmoedig, en Hy sit op ‘n esel, ja, ‘n jong esel, die vul van ‘n pakdier. 6 En die dissipels het gegaan en gedoen soos Jesus hulle beveel het; 7 hulle het die esel en die vul gebring en hulle klere daarop gelê, en Hy het daarop gaan sit. 8 En die grootste deel van die skare het hulle klere op die pad oopgegooi, en ander het takke van die bome afgekap en op die pad gestrooi. 9 En die skare wat voor geloop en die wat gevolg het, het uitgeroep en gesê: Hosanna vir die Seun van Dawid! Geseënd is Hy wat kom in die Naam van die Here! Hosanna in die hoogste hemele!
Ons eersteling van vlees, word alleenlik losgekoop deur ‘n Lam!
Eks 13:13 Maar elke eersteling van ‘n esel moet jy met ‘n lam loskoop. En as jy dit nie loskoop nie, moet jy sy nek breek. Maar al die eersgeborenes van mense onder jou seuns moet jy loskoop.
Ons esel se nek word gebreek want die vlees kan nie in die geestelike koninkryk van God ingaan nie:
Dit is eers wanneer Jesus aan ons die tweede keer verskyn, en Sy oordeel oor ons eerste Adam voltrek word, dat ons Sy heerlikheid en heerskappy kan sien en ervaar:
Joh 12:16 Dit het sy dissipels egter eers nie verstaan nie; maar nadat Jesus verheerlik is, toe het dit hulle bygeval dat hierdie dinge van Hom geskrywe was en dat hulle dit aan Hom gedoen het.